Juodupė (Kupa)
Juodupė – upelis Kupiškio rajone, Šimonių seniūnijoje, Kupos kairysis intakas. XX a. 7-ame dešimtmetyje upelis buvo kanalizuotas ir paverstas melioracijos grioviu. 9 km ilgio Juodupė išteka iš Užraisčio pelkės ir teka į šiaurę. Iki santakos su Tiltabale kartais vadinamas Beržupiu. Aplenkęs Grubų mišką teka pietiniu ir rytiniu Juodpėnų pakraščiu, ties Mičiūnais įteka į Kupą už 20,7 km nuo jos žiočių. Didžiausias intakas – Tiltabalė (kairysis). Upėvardis reiškia juoda upė.